**МОДЕЛ УГОВОРА О ЈАВНОЈ НАБАВЦИ OДРЖАВАЊA ВЕРТИКАЛНЕ СИГНАЛИЗАЦИЈЕ, БРОЈ ЈН 26/24**

Закључен у Аранђеловцу, дана \*\*.\*\*. 2024. године, између:

* 1. Општинске управе општине Аранђеловац, са седиштем у Аранђеловцу, Венац Слободе 10, ПИБ:101486788, матични број 07184549, коју заступа руководилац одељења за инвеситиције и јавне набавке Ранка Фуртула, у даљем тексту Наручилац,
  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извођач, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем.

Констатација: Уговор се закључује на основу Одлуке о додели уговора бр.\*\*\*\*\* од \*\*.\*\*.2024. године, а по спроведеном поступку јавне набавке у отвореном поступку у складу са Законом о јавним набавкама („Службени гласник РС“ број 91/2019 и 92/2023).

**Члан 1.**

Уговорне стране констатују да је Наручилац спровео поступак јавне набавке ЈН бр. 26/24 по јавном позиву објављеном на Порталу набавки и изабрао Извођача као најповољнијег понуђача за набавку услуге услуге одржавања вертикалне сигнализације.

**Члан 2.**

Извођење радова на вертикалној сигнализацији обухвата сукцесивно одржавање постојеће и израду нове вертикале сигнализације на градским саобраћајницама и на локалним путевима у сеоским месним заједницама на територији општине Аранђеловац **у** току целе године.

Извођење радова на вертикалној сигнализацији вршиће се сукцесивно у току 2024 и 2025 године.

**Вредност радова - цена**

**Члан 3.**

Уговорне стране утврђују да су јединичне цена за извршење посла из члана 1. Уговора ближе одређене усвојеном понудом Извођача која је достављена путем Портала јавних набавки, која је саставни део овог уговора .

Уговорене јединичне цена су фиксне по јединици мере и не могу се мењати услед повећања цене елемената на основу којих су одређене. Осим вредности рада, добара и услуга неопходних за извршење уговора, цена обухвата и све остале зависне трошкове Извођача.

Вредност уговора износи \_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_ динара са ПДВ-ом.

Коначана количина и вредност радова по овом уговору утврђује на основу стварно изведених радова оверених у грађевинској књизи од стране надзора и усвојених јединичних цена из понуде.

**Услови и начин плаћања**

**Члан 4.**

Уговорне стране су сагласне да ће се плаћање вршити одложено у року од 45 дана у складу са Законом о роковима измирења новчаних обавеза у комерцијалним трансакцијама. Уколико Наручилац делимично оспори испостављене ситуације или фактуре, дужан је да исплати неспорни део ситуације.

**Рок за завршетак радова**

**Члан 5.**

У случају оштећења постојеће вертикалне сигнализације извођач је дужан да најкасније у року од 12 часова од позива представника Наручиоца изађе на лице места и поправи указана оштећења.

**Обавезе Извођача**

**Члан 6.**

Извођач се обавезује да изведе радове у складу са важећим прописима, техничким прописима и овим уговором.

Одржавање вертикалне сигнализације ће у потпуности задовољи важеће СРПС стандарде или одговарајуће, као и Правилник о саобраћајној сигнализацији.

Извођач се обавезује :

- да се строго придржава мера заштите на раду;

- да по завршеним радовима одмах обавести Наручиоца да је завршио радове

- да испуни све уговорене обавезе стручно, квалитетно, према важећим стандардима за ту врсту посла ;

- да обезбеди довољну радну снагу и благовремену испоруку уговореног материјала потребну за извођење уговором преузетих радова;

- да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Ивеститор ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова;

- да уредно води све књиге предвиђене законом и другим прописима Републике Србије, који регулишу ову област;

- да омогући свакодневно вршење надзора;

- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала или убрзања извођења радова када је запао у доцњу у погледу уговорених рокова извођења радова;

- да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;

- да сноси трошкове накнадних прегледа комисије за пријем радова уколико се утврде неправилности и недостаци

- да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 2 дана.

**Обавезе Наручиоца**

**Члан 7.**

Наручилац се обавезује да Извођачу плати уговорену цену под условима и на начин одређеним овим уговором, и да од Извођача, по завршетку радова, прими наведене радове. Наручилац ће обезбедити вршење стручног надзора над извршењем уговорних обавеза Извођача.

**Финансијске гаранције**

**Члан 8.**

Извођач се обавезује да при потписивању уговора преда регистровану бланко сопствену меницу и менично овлашћење за добро извршење посла, у износу од 10 % од укупне вредности уговора са ПДВ-ом, у корист Наручиоца, која треба да буде са клаузулом „ без протеста”, роком доспећа „по виђењу” и роком важења 10 дана дужим од дана завршетка радова.

**Члан 9.**

Извођач се обавезује да у тренутку завршетка радова достави наручиоцу бланко сопствену меницу, менично овлашћење и потврду о регистрацији менице као гаранције за отклањање недостатака у гарантном року у износу од 5% од вредности уговора са ПДВ-ом, у корист Наручиоца, која треба да буде „без протеста”, роком доспећа „по виђењу”, са роком важења 5 дана дужим од уговореног гарантног рока.

**Члан 10.**

Извођач одговара за недостатке изведених радова који су наступили као последица непридржавања стандарда и правила струке и дужан је да одмах поступи по примедбама Наручиоца, у супротном наручилац ће уновчити меницу.

**Подизвођачи**

**Члан 11.**

Извођач ће део уговорених радова извршити преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_. Извођач у потпуности одговара Наручиоцу за извршење уговорених обавеза, те и за радове изведене од стране подизвођача, као да их је сам извео.

**Накнадни радови**

**Члан 12.**

Накнадни радови су радови који нису уговорени и неће бити плаћени.

**Предаја извршеног посла**

**Члан 13.**

Извођач о завршетку уговореног посла обавештава Наручиоца, а дан завршетка радова уписује се у грађевински дневник.

**Раскид Уговора**

**Члан 14**.

Инвеститор задржава право да једнострано раскине овај Уговор уколико Извођач радова касни са извођењем радова дуже од 3 календарска дана по сваком позиву за сукцесиво извршење уговора, или ако Извођач из неоправданих разлога прекине са извођењем радова.

Наручилац задржава право да једнострано раскине овај Уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач није поступио по примедбама стручног надзора.

Наручилац у случају из претходног става има право уновчити меницу за добро и благовремено извршење посла.

Наручилац може једнострано раскинути Уговор и у случају недостатка средстава за његову реализацију без обавезе накнаде штете.

Грешке, односно недостатке које утврди Наручилац у току извођења радова, Извођач мора да отклони без одлагања. Уколико те недостатке Извођач не почне да отклања у року од 5 дана и ако их не отклони у утврђеном року Наручилац има право једностраног раскида уговора.

Уговор се раскида писменом изјавом која садржи основ за раскид уговора и доставља се другој уговорној страни.

**Рок важења**

**Члан 15.**

Уговорне стране су сагласне да се уговор закључује на временски ограничен рок од 12 месеци, рачунајући од дана потписивања уговора обе уговорне стране

Уговорне обавезе које доспевају у наредној буџетској години биће реализоване највише до износа средстава која ћи им за ту намену бити одобрна у тој буџетској години.

**Остале одредбе**

**Члан 16.**

За све што овим Уговором није посебно утврђено примењују се одредбе Закона о безбедности саобраћаја, Закона о облигационим односима и Посебне узансе о грађењу.

**Члан 17.**

Гарантни рок на извршене услуге је 6 (шест) месеци.

**Члан 18.**

Понуда Извођача и конкурсна документација су прилог и саставни део овог уговора.

**Члан 19.**

Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у Крагујевцу.

**Члан 20.**

Овај уговор ступа на снагу даном потписа свих уговорних страна.

**Члан 21.**

Овај уговор је сачињен у шест једнаких примерака, четири примерка за Наручиоца и два примерка за Извођача.

ИЗВОЂАЧ НАРУЧИЛАЦ

\_\_\_\_\_\_\_\_\_\_\_\_\_\_\_\_\_\_\_\_ \*\*\*\*\*\*\*\*\*\*\*\*\*\*\*\*\*\*

Ранка Фуртула, дипл.инж.

***Напомена: Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модел уговора служе да се понуђачи упознају са уговором који ће бити закључени са најповољнијим понуђачем и понуђачи подношењем понуде се саглашавају да прихватају модел уговора.***